ALRO a primit de la Agenţia Naţională de Administrare Fiscală (ANAF) - Direcţia Mari Contribuabili o decizie de impunere suplimentară în valoare de 13,5 milioane de lei, reprezentând impozit pe profit suplimentar şi TVA, pe care o consideră nelegală şi va utiliza toate măsurile legale în vederea desfiinţării ei , potrivit unui raport al companiei remis Bursei de Valori Bucureşti.
"Societatea anunţă investitorii şi publicul interesat că în urma unui control desfăşurat de către ANAF - Direcţia Mari Contribuabili, în perioada 2023-2024 şi vizând perioada 2016-2021, a primit o decizie de impunere suplimentară în valoare de 13.550.671 lei, reprezentând impozit pe profit suplimentar şi TVA, pe care o consideră profund netemeinică şi nelegală, drept pentru care va utiliza mijloacele legale în vederea desfiinţării ei", se spune în document.
Diin Grupul Alro fac parte companiile Alro SA - producătorul de aluminiu, Alum SA - producătorul de alumină, Vimetco Extrusion SRL - producător de aluminiu extrudat, Conef SA - societate de tip holding şi de management, Vimetco Trading - vânzări de aluminiu.
Alro este o subsidiară a Vimetco PLC (Republica Cipru), un producător global de aluminiu primar şi prelucrat integrat vertical. Structura acţionarilor este: Vimetco PLC (54,19%), Pavăl Holding (23,21%), Fondul Proprietatea (10,21%) şi alţii (12,39%).
Citeste si:
Sursa foto: ALRO Slatina
Te-ar putea interesa și: